stanford-oval/wikipedia huggingface dataset:
נרווה
הערות שוליים

↑  דיו קסיוס, היסטוריה רומאית, ספר 68, פרק 1, סעיף 2.
| קיסרי רומא |
| --- | --- | --- |
| תקופת הפרינקיפט | אוגוסטוס קיסר • טיבריוס קיסר • קליגולה • קלאודיוס קיסר • נירון קיסר • גלבה • אותו • ויטליוס • אספסיאנוס • טיטוס • דומיטיאנוס • נרווה • טראיאנוס • אדריאנוס • אנטונינוס פיוס • לוקיוס ורוס • מרקוס אורליוס • קומודוס • פרטינקס • דידיוס יוליאנוס • ספטימיוס סוורוס • קרקלה (עם גטה) • מקרינוס • אלאגבאלוס • אלכסנדר סוורוס |  |
| תקופת משבר המאה השלישית | מקסימינוס תראקס • גורדיאנוס הראשון עם גורדיאנוס השני • פופיאנוס ובלבינוס • גורדיאנוס השלישי • פיליפוס הערבי • דקיוס עם הרניוס אטרוסקוס • טרבוניאנוס גאלוס עם הוסטיליאנוס • טרבוניאנוס גאלוס עם וולוסיאנוס • איימליאנוס • ולריאנוס עם גליאנוס • גליאנוס • קלאודיוס השני גותיקוס • קווינטילוס • אורליאנוס • טקיטוס • פלוריאנוס • פרובוס • קארוס • קארינוס עם נומריאנוס |  |
| תקופת הדומינט | דיוקלטיאנוס עם מקסימיאנוס • קונסטנטיוס כלורוס • גלריוס • פלביוס ולריוס סוורוס • מקסימינוס דאיה • מקסנטיוס • ליקיניוס • קונסטנטינוס "הגדול" • קונסטנטיוס השני עם קונסטנס ועם קונסטנטינוס השני • יוליאנוס • יוביאנוס • ולנטיניאנוס הראשון עם ואלנס • גרטיאנוס עם ולנטיניאנוס השני • תאודוסיוס הראשון |  |
האימפריה הרומית
| --- | --- |
בקרת זהויות :  NLI: 987007291041605171  PLWABN: 9810656788405606  BNE: XX1435388  BnF: cb14466614f (data)  CANTIC: a11113480  GND: 118785931  ISNI: 0000 0000 6300 7315  LCCN: nr89013885  SUDOC: 068934661  TePapa: 68486  VcBA: 495/45140  VIAF: 69725573   WorldCat (עם VIAF): 69725573
סיר אידוי

סיר אידוי חשמלי
סיר אידוי (באנגלית: Food steamer) הוא כלי לבישול באמצעות אדים. אופן בישול זה נקרא אידוי.
היסטוריה

כְּלֵי אידוי מזון שימשו במטבחים במשך מאות שנים. הסינים הקדמונים השתמשו בכלי קיטור כדי לבשל אוכל. בחפירות ארכאולוגיות נחשפו כלי בישול חרס הידועים בשם יאן. יאן היה מורכב משני כלים, זֶנְג עם רצפה מחוררת מונח על סיר או קדירה עם בסיס חצובה ומכסה עליון. כלי האידוי הקדום ביותר מתוארך לשנת 5000 לפני הספירה לערך ונחשף באתר בנפו (Banpo). בנהר היאנגצה התחתון, סירי זנג הופיעו לראשונה בתרבות ההמודו (אנ') (5000-4500 לפנה"ס) ובתרבות הליאנגג'ו (3200-2000 לפנה"ס) ושימשו לאידוי אורז. כלי האידוי יאן נחשפו גם במספר אתרי ליאנגג'ו, כולל 3 שנמצאו באתרי צ'ואודון ולואודון בדרום ג'יאנגסו. באתר תרבות לונגשאן (3000-2000 לפני הספירה) בטיאנוונג במערב שאנדונג, התגלו 3 כלי אידוי גדולים מסוג יאן.
יתרונות > כללי

חלק מכלי האידוי על קיטור כוללים גם מאגר איסוף מיץ המאפשר לצרוך גם את מיצי המזון. כאשר משתמשים בטכניקות בישול אחרות (למשל הרתחה), הלק גדול מרכיבי תזונה אלו עלול ללכת לאיבוד.
בגלל זמן הבישול והטמפרטורה המופחתים בהשוואה לשיטות בישול אחרות, אידוי נחשב לאחת הדרכים הטובות ביותר לשמור חומרים מזינים במזון. כמה חומרים מזינים אחרים מסופקים טוב יותר במזון מבושל מאשר גולמי. גזר מבושל, פטריות, אספרגוס, כרוב ופלפלים מספקים יותר נוגדי חמצון אם הם מבושלים או מאודים. גם שיטת הבישול חשובה - לגזר, קישואים וברוקולי היו רמות גבוהות יותר של קרוטנואידים כשהם מבושלים או מאודים מאשר כשהם מטוגנים. מזונות מטוגנים בשמן עמוק הם מקורות לרדיקלים חופשיים, שעלולים לפגוע בתאי הגוף.
יתרונות > רגישות לחום

עם זאת, חלק מהוויטמינים וחומרי הזנה רגישים לחום. אוניברסיטת מישיגן אומרת שכאשר פירות או ירקות מבושלים בטמפרטורות גבוהות או לפרקי זמן ארוכים, נוטריינטים רגישים לחום כמו ויטמינים מקבוצת B, ויטמין C נוטים יותר להיהרס.
"האידוי מאפשר לשמור על יותר מהחומרים התזונתיים בהשוואה להרתחה, מכיוון שחלק מהחומרים התזונתיים עוברים למי ההרתחה והתהליך לא מתרחשת באותה מידה באידוי.
יתרונות > הרתחה או אידוי

בעוד ששניהם משתמשים במים כמנגנון בישול, הירקות מוטבעים לחלוטין במים בהרתחה ואילו באידוי, הירקות מונחים מעל המים (וללא מגע איתם, ומאפשרים לאדים המופקים לרכך אותם תוך שמירה יותר של הערכים התזונתיים.
יתרונות > חסרונות הרתחת ירקות

החיסרון העיקרי של הרתחת הירקות הוא שחלקם, כמו ברוקולי, כרוב, תרד, אפונה, שעועית וקייל, מכילים ויטמינים מסיסים במים, שמתמוססים במים וכך נזרקים המון ויטמינים עם המים ברגע שהם מבושלים. כשהמים הרותחים משנים את צבעם בזמן הבישול, זה על פי רוב הוויטמינים שיוצאים מהירק.
.
לקריאה נוספת

עיבוד מזון
רשימת מכשירי בישול
רשימת כלי בישול
רשימת מזונות מאודים
סיר אידוי במבוק
סיר לחץ
סיר אורז
סירו, סיר אידוי מחרס
הערות שוליים

↑  Chen, Cheng-Yih (1995). Early Chinese Work in Natural Science. Hong Kong: Hong Kong University Press. p. 198. מסת"ב 962-209-385-X.
↑  Cheng, Shihua. "On the Diet in the Liangzhu Culture," in Agricultural Archaeology, 2005, No. 1:102–109. pp. 102–107. ISSN 1006-2335.
↑  Underhill, Anne P. (2002). Craft Production and Social Change in Northern China. New York: Kluwer Academic/Plenum Publishers. pp. 156 & 174. מסת"ב 0-306-46771-2.
↑  "Does Heat Destroy Nutrients in Fruits & Vegetables?". נבדק ב-28 באוגוסט 2019. {{cite web}}:  (עזרה)
↑  Which Is Healthier: Steaming Or Boiling? (מה בריא יותר: אידוי או הרתחה?)
↑  Steaming v/s Boiling Vegetables- Which is a Better Option?
↑  Is Steaming or Boiling Better בלוג cooking
סירו (시루), כלי אידוי חרס מתקופת הברונזה (קוריאני מסורתי)
שני סוגי כלי אידוי, מתכת ובמבוק
קערת סיר אידוי אשר אוסף מים מהאידוי
ברוקולי בסיר אידוי מתכת
סידני פיקרם

סידני פיקרם (באנגלית: Sydney Pickrem; נולדה ב-21 במאי 1997) היא שחיינית קנדית, זוכת מדליית ארד אולימפית (טוקיו 2020) במשחה שליחות 4x100 מטר מעורב, בעלת 3 מדליות ארד מאליפויות העולם (בודפשט 2017 וקוואנגג'ו 2019) במשחה ל-200 מטר מעורב אישי, 400 מטר מעורב אישי ו-200 מטר חזה. אלופת העולם בבריכת 25 מטר (אבו דאבי 2021) במשחה ל-200 מטר מעורב אישי.
ביוגרפיה

אביה, דארן פיקרם, שיחק ב-Quebec Major Junior Hockey League. לפיקרם אזרחות כפולה מכיוון שנולדה בארצות הברית, ואילו שני הוריה קנדים מנובה סקוטיה.
ביוגרפיה > 2016

באולימפיאדת ריו דה ז'ניירו (2016) סיימה במקום שישי במשחה ל-200 מטר מעורב אישי בתוצאה של 2:11.22 דקות, בשלב חצי הגמר היא קבעה תוצאה של 2:10.57 דקות. נוסף לכך, היא סיימה במקום 12 במשחה ל-400 מטר מעורב אישי בתוצאה של 4:38.06 דקות.
ביוגרפיה > 2017

באליפות העולם זכתה במדליית ארד במשחה ל-400 מטר מעורב אישי בתוצאה של 4:32.88 דקות, אחרי קטינקה הוסו מהונגריה שקבעה שיא אליפות חדש של 4:29.33 דקות ומיריה בלמונטה מספרד (4:32.17 דקות). היא סיימה במקום שמיני במשחה ל-200 מטר מעורב אישי לאחר שפסלה. בשלב חצי הגמר היא קבעה שיא לאומי חדש של 2:09.17 דקות ועלתה מהמקום השלישי למשחה הגמר.
ביוגרפיה > 2019

באליפות העולם זכתה ב-3 מדליות ארד, במשחה ל-200 מטר מעורב אישי בתוצאה של 2:08.70 דקות, אחרי קטינקה הוסו (2:07.53 דקות) ויה שיוון מהרפובליקה העממית של סין (2:08.60 דקות), במשחה ל-200 מטר חזה בתוצאה של 2:22.90 דקות, אחרי יוליה יפימובה מרוסיה (2:20.17 דקות) וטטיאנה סקונמאקר מדרום אפריקה (2:22.52 דקות) ובמשחה שליחות 4x100 מטר מעורב ביחד עם קיילי מאס, מרגרט מקניל ופני אולקסיאק בתוצאה של 3:53.58 דקות, אחרי ארצות הברית שקבעה שיא עולם חדש של 3:50.40 דקות ואוסטרליה (3:53.58 דקות), כשחיינית שנייה היא שחתה את החזה ב"זינוקק שליחות" בתוצאה של 1:06.42 דקות. נוסף לכך, היא סיימה במקום רביעי במשחה ל-400 מטר מעורב אישי בתוצאה של 4:36.72 דקות.
ביוגרפיה > 2021 > מדליית ארד אולימפית

באולימפיאדת טוקיו (2020) היא זכתה במדליית ארד במשחה שליחות 4x100 מטר מעורב ביחד עם קיילי מאס, מרגרט מקניל ופני אולקסיאק בתוצאה של 3:52.60 דקות, אחרי אוסטרליה שקבעה שיא אולימפי חדש של 3:51.60 דקות וארצות הברית (3:51.73 דקות), כשחיינית שנייה היא שחתה את החזה ב"זינוק שליחות" בתוצאה של 1:07.17 דקות. נוסף לכך, היא סיימה במקום שישי במשחה ל-200 מטר מעורב אישי בתוצאה של 2:10.05 דקות, בשלב חצי הגמר היא קבעה תוצאה של 2:09.94 דקות.
ביוגרפיה > 2021 > אלופת עולם (בריכת 25 מטר)

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה בשתי מדליות זהב, במשחה ל-200 מטר מעורב אישי בתוצאה של 2:04.29 דקות, לפני יו ייטינג מהרפובליקה העממית של סין שקבעה שיא עולם חדש לנערות של 2:04.48 דקות וקייט דאגלס מארצות הברית (2:04.68 דקות) ובמשחה שליחות 4x200 מטר חופשי לאחר ששחתה בשלב המוקדמות. נוסף לכך, היא סיימה במקום רביעי במשחה שליחות 4x50 מטר מעורב בתוצאה של 1:44.16 דקות.
שיאים אישיים > בריכה אולימפית

100 מטר חזה: 1:07.20 דקות (2019)
200 מטר חזה: 2:22.63 דקות (2018)
200 מטר מעורב אישי: 2:07.68 דקות (2024), שיא קנדה בעבר
400 מטר מעורב אישי: 4:32.88 דקות (2017)
שיאים אישיים > בריכת 25 מטר

100 מטר חזה: 1:04.83 דקות (2019)
200 מטר חזה: 2:17.75 דקות (2020)
100 מטר מעורב אישי: 58.34 שניות (2020)
200 מטר מעורב אישי: 2:04.00 דקות (2020)
400 מטר מעורב אישי: 4:23.68 דקות (2020)
הערות שוליים

↑  Womens Swimming and Diving, Texas A&M University Athletics, ‏8 באוגוסט 2016
נרו 1

נַרוׂ 1 (בהנגול: 나로호, ידוע גם בשמו הקודם Korea Space Launch Vehicle – KSLV) הוא משגר לוויינים מפיתוח משותף של המכון הקוריאני לחקר התעופה והחלל וחברות חלל מרוסיה.
שותפות עם רוסיה

בשנת 2004 נחתמו הסכמי שיתוף פעולה בתחום החלל בין קוריאה הדרומית לרוסיה, וביניהם הוסכם על סיוע רוסי לפיתוח משגר הלוויינים הקוריאני. החברות הרוסיות השותפות למיזם המשגר הן:
תאגיד המחקר והייצור חרוניצ'ב – קבלן ראשי ואינטגרטור למשגר
תאגיד המחקר והייצור אנרגומאש – יצרני המנוע הרקטי של השלב הראשון במשגר
תאגיד הבניה והייצור של מכונות משינוסטרויניה – מרכיבים קרקעיים, כן השיגור ותשתית לטיל
חלקים ניכרים מהמשגר הקוריאני משותפים למשגר הלוויינים הרוסי, האנגרה.
תכנון ומבנה

משגר הלוויינים נרו 1 מורכב משני שלבים. השלב הראשון מונע על ידי מנוע רקטי יחיד מתוצרת רוסית, מדגם RD-191, העושה שימוש בדלק נוזלי (חמצן נוזלי וקרוסין). השלב השני מונע בדלק מוצק, והוא פותח ויוצר בקוריאה על ידי המכון הקוריאני לחקר התעופה והחלל. גובהו של המשגר כ-33 מטר, וקוטרו כ-3 מטרים.
היסטוריית שיגורים

שיגור הבכורה של המשגר התקיים ב-25 באוגוסט 2009, בשעה 17:00 ממרכז החלל נרו. בגלל תקלה בהפרדת החיפוי הקדמי של הטיל, לא הצליח המשגר להציב בחלל את הלוויין. שני השלבים של הטיל תפקדו היטב. הלוויין אבד בים.
ניסיון שני לשגר לוויין באמצעות משגר זה נערך ב-10 ביוני 2010, בשעה 17:00. עקב תקלה התפוצץ הטיל כ-137 שניות לאחר ההמראה, ככל הנראה בגלל כשל במנוע השלב השני.
ניסיון שלישי מוצלח התבצע ב-20 בינואר 2013 לאחר מספר דחיות, ובזכותו הצטרפה קוריאה הדרומית ל"מועדון החלל", קבוצת המדינות בעלות יכולת עצמאית לשיגור לוויינים.
.
הערות שוליים

↑  Historic South Korean satellite launch fails סטיבן קלארק, באתר spaceflightnow, 25 באוגוסט 2009
↑  South Korea Launches Rocket in 1st Space Success, מרים קרמר, אתר space.com, 20 בינואר 2013
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
סלסט דפרה

| --- | --- |
אין תמונה חופשית
 לידה:  6 באוקטובר 1855 וקואה, הקיסרות הצרפתית השנייה צרפת 
 פטירה:  1 במרץ 1940 (בגיל 84) הרפובליקה הצרפתית השלישית צרפת 
 מדינה:  צרפת 
 השכלה:  אקול פוליטקניק 
 השתייכות:   צבא צרפת
 תקופת הפעילות:  1874–1917 (כ־43 שנים)
 דרגה:   גנרל של דיוויזיה
 תפקידים בשירות
 מפקד דיוויזיית המילואים ה-61 מפקד הקורפוס ה-7 מפקד פלגת הארמייה לורן
 פעולות ומבצעים
 מלחמת העולם הראשונה
 עיטורים
  לגיון הכבוד מדליית המלחמה  צלב המלחמה (1914–1918)     מסדר האמבט     מסדר מיכאל הקדוש וג'ורג' הקדוש
 
גנרל של דיוויזיה סלסט ז'אן-בפטיסט ויקטור דפרה (בצרפתית: Céleste Jean-Baptiste Victor Déprez;‏ 6 באוקטובר 1855 – 1 במרץ 1940) היה מפקד בכיר בצבא צרפת במלחמת העולם הראשונה.
ביוגרפיה > תחילת דרכו

דפרה נולד ב-6 באוקטובר 1855 בווקואה, שהשתייכה אז לקיסרות הצרפתית השנייה. בשנת 1874 התגייס לצבא צרפת, ועם השנים התקדם בסולם הדרגות. ב-25 במרץ 1906 הועלה לדרגת לוטננט קולונל, וב-25 במרץ 1909 הועלה לדרגת קולונל. ב-23 בספטמבר 1909 מונה למפקד רגימנט ארטילריית השדה ה-8, ב-8 באוגוסט 1912 הוא מונה למפקד בית הספר ליישומי תותחנים והנדסה, וב-21 בדצמבר אותה שנה הועלה לדרגת ז'נרל דה בריגדה.
ביוגרפיה > מלחמת העולם הראשונה

עם פרוץ מלחמת העולם הראשונה, מונה דפרה ב-21 באוגוסט 1914 למפקד הארטילריה של הארמייה השלישית, אולם למחרת הועבר למפקד הארטילריה של פלגת הארמייה לורן, וב-26 באוגוסט מונה למפקד הארטילריה של הארמייה השישית. ב-31 באוגוסט הוא מונה למפקד דיוויזיית המילואים ה-61, ופיקד עליה במהלך הקרב הראשון על המארן והקרב הראשון על האן. ב-15 בפברואר 1915 הוא הועלה לדרגת ז'נרל דה דיוויזיה, וב-22 בפברואר מונה למפקד קבוצת דיוויזיות המילואים ה-5. ב-6 באוקטובר 1915 הוא מונה למפקד הקורפוס ה-7, וב-5 בנובמבר הוא מונה למפקד פלגת הארמייה לורן.
ביוגרפיה > אחריתו

ב-6 באוקטובר 1917 הוצב דפרה בעתודת המילואים, וב-1 במרץ 1940 הוא מת בגיל 84.
| --- | --- |
בקרת זהויות :  Léonore: 111875
סרט ארבע-ממד

תרשים המתאר קולנוע לסרטי ארבע ממדים.
סרט ארבע-ממד (באנגלית: 4D film) הוא מונח שיווקי המתאר סרט תלת-ממד שמוצג יחד עם אפקטים הנתפסים במערכות חישה נוספות מלבד שמיעה וראייה, המתואמים יחד עם הסרט. יש לציין כי סרטי ארבעה ממדים אינם כוללים ממד רביעי כלשהו במובן הגאומטרי של המילה. בשל העלויות של האפקטים הללו, סרטי ארבעה ממדים מוצגים לרוב בבתי קולנוע ייעודיים, שמצויים פעמים רבות בפארקי שעשועים; אולם, ישנם גם אולמות קולנוע בבתי קולנוע רגילים שמתוכננים כך שניתן יהיה להקרין בהם גרסאות ארבעה ממדים לסרטי תלת-ממד פופולריים.
סרטי ארבעה ממדים משווקים לעיתים תחת הכותרת "סרט חמישה ממדים", "סרט שישה ממדים" או "סרט שבעה ממדים", כדי להדגיש את מגוון האפקטים ואת הייחודיות שלהם. אולם, אין סטנדרט אחיד הידוע בין יוצרי הסרטים בנוגע למהות תיוגים אלו.
האפקטים שמשולבים בסרטי ארבעה ממדים כוללים גשם, רוח, הבזקי אורות ורטט. הכיסאות באולם הקולנוע יכולים לרטוט או לזוז כמה סנטימטרים במהלך הסרט. אפקטים נוספים שמשולבים בכיסא באולם הקולנוע, הם פרצי אוויר הנושפים על עורף הצופה, השפרצות מים והתקנים היוצרים תחושת דגדוג ברגליים ובגב. אפקטים שנוצרים ברמת האולם כוללים עשן, גשם, ברקים, בועות סבון וריחות מיוחדים. דוגמאות לריחות כאלו הם ריחות של זיקוקי דינור בסרט "חוויית הלונדון איי" (London Eye's Experience,‏ 2009, הוצג בלונדון איי) וריחות מסריחים שהופיעו כאשר חרקי תריסיתיים, המכונים "פשפשים מסריחים", כביכול-מפרישים אותם בסרט קשה להיות חרק! (It's Tough to Be a Bug,‏ 1998, הוצג בפארקים של דיסני).
סרט הארבע-ממד הראשון שנוצר הוא The Sensorium שהוצג ב-1984 בפארק של "סיקס פלאגס" בבולטימור, מרילנד.
פורמטים נפוצים להוספת "ממד רביעי" לסרטים כוללים את Sensurround,‏ Smell-O Vision ו-4DX.
עגבניות ירוקות מטוגנות

ערך זה עוסק במאכל מדרום ארצות הברית. אם התכוונתם למשמעות אחרת, ראו .
| --- | --- |

 
 מאכלים
 סוג:  מאכל עגבנייה, מזון מטוגן 
 מוצא:  ארצות הברית 
 מרכיבים עיקריים:  עגבנייה 
 
עגבניות ירוקות מטוגנות הן מאכל פופולרי ומסורתי בדרום ארצות הברית. המנה מורכבת מפרוסות עגבנייה לא בשלה, ירוקה (אם כי גם עגבנייה אדומה אפשרית), המצופות בקמח תירס ומטוגנות בשמן רדוד.
ישנן וריאציות שונות למאכל עם שינויים קלים ביניהן. לעיתים משתמשים בקמח חיטה או בפירורי לחם (או בשניהם ביחד) במקום בקמח תירס. כמו כן, יש הנוהגים לטבול את הפרוסות במטבל כלשהו, כמו ביצה טרופה, קודם לטיגונן. עוד מתכון פופולרי, שהומצא במסעדת ה-Upperline בניו אורלינס, הן עגבניות ירוקות מטוגנות בתוספת חסילונים ברוטב רמולד (רוטב על בסיס מיונז וחרדל, עם צלפים, מלפפונים חמוצים ואנשובי).
בתרבות

עלילת הרומן רב המכר "עגבניות ירוקות מטוגנות", מאת פאני פלאג, מתרחשת על רקע תרבות דרום ארצות הברית. בשנת 1991 עובד הספר לסרט קולנוע "עגבניות ירוקות מטוגנות" בכיכובה של קתי בייטס, שהיה מועמד לפרס האוסקר.
סופרנובה (סרט, 2020)

| --- | --- |

כרזת הסרט
 בימוי:  הארי מקווין (אנ')
 הופק בידי:  טריסטן גוליגר אמילי מורגן
 תסריט:  הארי מקווין
 עריכה:  כריס ויאט 
 שחקנים ראשיים:  קולין פירת' סטנלי טוצ'י
 מוזיקה:  Keaton Henson 
 צילום:  דיק פופ 
 מדינה:  הממלכה המאוחדת הממלכה המאוחדת
 חברה מפיצה:  Cirko Film 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ספרד 22 בספטמבר 2020 ארצות הברית 29 בינואר 2021 הממלכה המאוחדת 25 ביוני 2021 ישראל 7 ביולי 2022
 משך הקרנה:  94 דקות
 שפת הסרט:  אנגלית
 סוגה:  דרמה רומנטית, סרט מסע, סרט להט"בי
 אתר רשמי
 דף הסרט ב־IMDb
 
סופרנובה (באנגלית: Supernova) הוא סרט דרמה רומנטית להט"בית בריטית משנת 2020 שנכתב ובוים על ידי הארי מקווין (אנ'). בסרט מככבים קולין פירת' וסטנלי טוצ'י.
הקרנת הבכורה העולמית של הסרט התקיימה במסגרת פסטיבל הסרטים הבינלאומי סן סבסטיאן ב-22 בספטמבר 2020. הסרט שוחרר להפצה בארצות הברית ב-29 בינואר 2021 על ידי Bleecker Street (אנ') ובבריטניה ב-25 ביוני 2021 על ידי StudioCanal UK (אנ').
בישראל, הסרט עלה לאקרנים ב-7 ביולי 2022.
תקציר העלילה

סם (קולין פירת') וטאסקר (סטנלי טוצ'י), בני-זוג מזה כ-20 שנה ואסטרונומים חובבים, יוצאים בקרוואן לטיול באזור האגמים של אנגליה, כדי לבקר בכמה מהמקומות האהובים עליהם וכדי להיפגש עם חברים ובני משפחה. טאסקר אובחן עם דמנציה מוקדמת, כאשר מחלתו המתקדמת מעמיסה על מערכת היחסים בינו לבין סם. טאסקר הוא סופר הנמצא באמצע כתיבת ספר חדש, אבל מתקשה בכך, ומסרב להראות לסם את הטיוטה. סם הוא פסנתרן שמתכונן לקראת הקונצרט הפסנתר האחרון שלו.
הזוג מגיע לבית אחותו של סם, שם מתאספים מאוחר יותר שאר בני משפחתם וחבריהם למסיבה לכבודם. במהלך הערב, סם מגלה שטאסקר נתקל בקשיים בכתיבה. סם נכנס לקרוואן ומגלה ביומן של טאסקר שיכולת הכתיבה שלו הלכה ופוחתת עם הזמן. הוא גם מגלה שלטאסקר יש בקבוקון של פנטוברביטל ושהוא הכין קלטת פרידה, בה הוא מסביר שהחליט לשים קץ לחייו.
הזוג ממשיך לקוטג' מושכר באזור הכפר. סם מתעמת עם טאסקר בנוגע לגילוי שלו ומשמיע לו את הקלטת, וחושף את תוכניתו של טאסקר להתאבד לפני שהדמנציה שלו תהפוך לחמורה מדי. סם מתווכח עמו בתקיפות ובתחינה נגד הרעיון הזה, ללא הועיל. הם משלימים ומתפייסים. למחרת בבוקר, בעוד סם מנגן בפסנתר, הוא מודיע לטאסקר שהוא מקבל את החלטתו ורוצה להיות לצדו כשזה יקרה.
בסצנה האחרונה של הסרט, סם נראה לבדו כשהוא מופיע על במה, מנגן את קטע הפסנתר האהוב ביותר על טאסקר.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קולין פירת' | סם | פסנתרן בריטי, בן-זוגו של טאסקר מזה כ-20 שנה. |
| סטנלי טוצ'י | טאסקר מולינר | סופר אמריקאי, חולה בדמנציה, בן-זוגו של סם מזה כ-20 שנה. |
| פיפה הייווד | לילי | אחותו של סם. |
| פיטר מקווין | קלייב | בעלה של לילי. |
| ג'יימס דרייפוס | טים |  |
| איאן דרייסדייל | פול |  |
| שרה וודוורד | סו |  |
הפקה

באוקטובר 2019, פורסם כי קולין פירת' וסטנלי טוצ'י יככבו בסרט, אותו יביים הארי מקווין (אנ') על פי תסריט שכתב, עם StudioCanal (אנ') כחברת ההפצה של הסרט בבריטניה. פסקול הסרט נכתב והוקלט על ידי קיטון הנסון (אנ').
הפצה

הסרט הוצג בהקרנת בכורה עולמית בפסטיבל הסרטים הבין-לאומי סן סבסטיאן ב-22 בספטמבר 2020, והוא עלה לאקרנים בבריטניה ב-25 ביוני 2021, בהפצת StudioCanal UK (אנ').‏ באוקטובר 2020, Bleecker Street (אנ') רכשה את זכויות ההפצה של הסרט בארצות הברית. הסרט עלה לאקרנים בארצות הברית ב-29 בינואר 2021. בשנת 2020, הסרט נכלל בתחרויות רשמיות של פסטיבלי סרטים בלונדון, סן סבסטיאן ורומא.
תגובות וביקורות

באתר האינטרנט Rotten Tomatoes מדווח כי 89% מתוך 194 ביקורות המבקרים לסרט הן חיוביות. על פי דעת הרוב, נכתב כי "בהובלת הופעות מרגשות של קולין פירת' וסטנלי טוצ'י, סופרנובה היא מבט קורע לב על המחיר הרגשי שמגיע עם קבלת תמותה". באתר האינטרנט Metacritic חושב ציון ממוצע משוקלל של 73 מתוך 100, המבוסס על 31 ביקורות, רובן חיוביות.
בניו יורק טיימס המבקר גלן קני (אנ') כינה את הסרט "מרגש באופן מרהיב". וושינגטון פוסט העניק לסרט ארבעה כוכבים מתוך ארבעה. ג'סטין צ'אנג (אנ') מלוס אנג'לס טיימס כתב שזה סרט ש-"אסור לפספס".
הסרט היה ברשימת המועמדים לשני פרסי באפט"א לקולנוע בשנת 2021, כולל פרס באפט"א לסרט הבריטי הטוב ביותר.
הסרט התמודד בקטגוריית הסרט הטוב ביותר בטקס פרסי האקדמיה האירופית לקולנוע ב-2021.
בשנת 2022, הסרט נבחר לאחד מ"הסרטים הבריטים הטובים ביותר של המאה ה-21" בסקר שנערך על ידי מבקרי קולנוע.
הערות שוליים

↑  "Supernova (2020) Transcript - Scraps from the Loft". 17 בפברואר 2021. {{cite web}}:  (עזרה)
↑  Marc, Christopher (13 באוקטובר 2019). "EXCLUSIVE: Colin Firth and Stanley Tucci To Star In Drama 'Supernova' Directed By Harry Macqueen". HN Entertainment. נבדק ב-6 באוגוסט 2020. {{cite web}}:  (עזרה)
↑  Barraclough, Leo (24 באוקטובר 2019). "Colin Firth, Stanley Tucci Love Story 'Supernova' Closes Multiple Sales (EXCLUSIVE)". Variety. נבדק ב-6 באוגוסט 2020. {{cite web}}:  (עזרה)
↑  Trunick, Austin (14 בינואר 2021). "Premiere: Keaton Henson – "The Road to Lilly's" from 'Supernova' Soundtrack". Under The Radar. נבדק ב-31 בינואר 2022. {{cite web}}:  (עזרה)
↑  Hopewell, John (6 באוגוסט 2020). "Colin Firth & Stanley Tucci's 'Supernova,' Matt Dillon's 'El Gran Fellove' Set for San Sebastian". Variety. נבדק ב-6 באוגוסט 2020. {{cite web}}:  (עזרה)
↑  Volkov, Anton (22 בספטמבר 2020). "Colin Firth and Stanley Tucci Revisit Their Lives In First 'Supernova' Trailer". Trailer Track. אורכב מ-המקור ב-18 בינואר 2022. נבדק ב-22 בספטמבר 2020. {{cite web}}:  (עזרה)
↑  D'Alessandro, Anthony (9 באוקטובר 2020). "'Supernova': Bleecker Street Picks Up Domestic To Colin Firth & Stanley Tucci Movie". Deadline Hollywood. נבדק ב-9 באוקטובר 2020. {{cite web}}:  (עזרה)
↑  "Supernova (2020)". Rotten Tomatoes. Fandango.
↑  "Supernova (2021) Reviews". Metacritic. נבדק ב-27 באוגוסט 2021. {{cite web}}:  (עזרה)
↑  Kenny, Glenn (28 בינואר 2021). "'Supernova' Review: On the Road, to a Heartbreaking Destination". The New York Times. {{cite news}}:  (עזרה)
↑  Michael O'Sullivan (2021-01-26). "Stanley Tucci, Colin Firth burn brilliantly, but with understatement, in 'Supernova'". The Washington Post. Washington, D.C. ISSN 0190-8286. OCLC 1330888409.
↑  "Review: Stanley Tucci and Colin Firth are beautifully matched in the moving romantic drama 'Supernova'". Los Angeles Times. 17 בפברואר 2021. {{cite web}}:  (עזרה)
↑  "Longlists, 2021 EE British Academy Film Awards". www.bafta.org (באנגלית). 2021-02-04. נבדק ב-2022-10-13.
↑  "Supernova". europeanfilmawards.eu (באנגלית).
↑  "The Best British Films of the 21st Century: Meet the Critics". Massive CInema (באנגלית אמריקאית). 12 באפריל 2022. נבדק ב-2022-10-13. {{cite web}}:  (עזרה)
סוון הדין

| --- | --- |

 לידה:  19 בפברואר 1865 Klara Church Parish, שוודיה 
 פטירה:  26 בנובמבר 1952 (בגיל 87) Kungsholm parish, שוודיה 
 ענף מדעי:  גאוגרפיה 
 מקום קבורה:  בית הקברות של כנסיית אדולף פרדריק 
 מקום לימודים:  אוניברסיטת אופסלה  אוניברסיטת האלה-ויטנברג  אוניברסיטת סטוקהולם  אוניברסיטת הומבולדט של ברלין 
 פרסים והוקרה:  אביר הצלב הגדול של הוורד הלבן של פינלנד (8 בפברואר 1941)  המדליה הגאוגרפית ע"ש קולום (1904)  מדליית הזהב של החברה הגאוגרפית הצרפתית (1904)  מדליית קרל ריטר (1918)  מדליית אלכסנדר פון הומבולדט (1909)  מדליית קוטניוס (1925)  מדליית וגה (1898)  מדליית ויקטוריה (1903)  מדליית המייסדים (1898)  מפקד דרגה ראשונה במסדר כוכב הקוטב (1909)  אביר מפקד במסדר האימפריה הבריטית  מסדר דנבורג  מדליית ליווינגסטון  הצלב הגדול של מסדר פרנץ יוזף  מדליית אדוארד ראפל  אביר במסדר ואסה 
 תרומות עיקריות
 חתימה:   
 
סוון אנדרס הדין (בשוודית Sven Anders Hedin; סטוקהולם 19 בפברואר 1865 - סטוקהולם 26 בנובמבר 1952) היה מגלה ארצות שוודי, אשר פעל בעיקר בחלקה הפנימי של יבשת אסיה, והיה אחד המגלים הגדולים האחרונים של כדור הארץ מחוץ לאזורי הקטבים. יוקרתו נפגמה עקב תמיכתו בגרמניה בתקופת הנאצים.